《绕海螺山》
明代·释今帾

欲绕洪岩作画观，杖藜还下碧云端。探泉漫指南湖胜，看瀑犹疑山雨残。

一笠晚烟林壑迥，半担斜照石巢寒。樵吹处处催归路，回首层阴万木间。

作者简介：今帾(一六一八？--一六九○)，字记汝。新会人。原姓潘，名楫清，字水因。诸生。将应乡试，适以忧解。服阕，弃诸生，从天然老人受具。明桂王永历十五年（一六六一）为雷峰典客，后随杖住丹霞，充记室，再从老人住归宗。清圣祖康熙二十四年（一六八五），老人入涅，复返雷峰。二十九年还古冈，访寻故旧，忽示微疾，端坐而逝。著有《借峰诗稿》。清同治《番禺县志》卷四九有传。